“Grubiŏrze na home office” czornŏ kōmedyjŏ ôd dzisiej on-line
We piōntek, 13.11.2020, ôd 13:11 na strōnie hornici.com idzie ôglōndać czornŏ kômedyjŏ “Horníci na home office” (śl. Grubiŏrze na home office).
Film nakrōnciōł we Ôstrawie (min. muzeum Landek) Vladimír Skórka, kery sōm pochodzi ze familije grubiŏrzy i skōńczōł wyższŏ szkoła grubskŏ. Beztōż ô filmie gŏdŏ tak: “Grubiŏrze sōm dla richtich bohatyry, a jejich robota dycki miołech w zŏcy. Myśla, że to widać też we filmie, mimo że je to szalōnŏ kōmedyjŏ”.
Grajōm w nim miyndzy inkszymi Karel Zima, Josef Kaluža a Robin Ferro, znani z ôstrawskygo teatru Mír.
Film bańdzie ôd piōntku dostypny za darmo na strōnie: hornici.com a reżyser nie wykluczōł jego kōntynuacyje.
Skuli użytego słownictwa nie polecŏ sie filmu ôglōndać bez bajtli.
szl_Latn szl_Latn szl_Latn szl_Latn szl_Latn szl_Latn